પ્લેનનાં રેસ્ટરૂમમાં જે રીતે આપણા લોકો વર્તે છે એમાં તો યુદ્ધનાં ધોરણે સુધારો જરૂરી છે. એક તો પર્સનલ સાઈઝની મીની-રેસ્ટરૂમ, એમાં પણ બે કલાકની અંદર જ એની હાલત રસ્તા પર હોય એવા પબ્લિક શૌચાલય જેવી કરી દેતા હોય છે. જ્યાં અને ત્યાં ટિસ્યુના લીરા ઊડતા હોય અને ફલૉર એકદમ ભીનો કરી નાખતા હોય છે. બાકી હોય તો વાડકી જેવડાં વોશ બેસિનમાં તમાકુ ખાઈને કોગળા કરે અને સાફ કરવાની તો બાધા ! નોનસ્ટૉપ ફલાઈટમાં જવાનું હોય તો એક દિવસ અગાઉથી ખાવા-પીવાનું બંધ કરવું પડે નહીંતર આવા બાદશાહી રેસ્ટરૂમની મુલાકાત લેવાનું સૌભાગ્ય પ્રાપ્ત થાય !